Gornje Crniljevo

**Gornje Crniljevo** je naselje u Srbiji u opštini Osečina u Kolubarskom okrugu. Prema popisu iz 2011. bilo je 416 stanovnika.

## Geografija
Gornje Crniljevo je smešteno na severu opštine Osečina. Graniči se sa selima Miličinica, Sirdija selom Osečina i varošicom Donje Crniljevo. Okružuje ga planina Vlašić, čija je najveća nadmorska visina 474m. Najviši vrh naziva se Čot, a ostali su Glavica, Veliki Beleg, Mramorje. U Gornjem Crniljevu izvire reka Tamnava, koja protiče kroz Donje Crniljevo i dalje do Uba gde se uliva u Kolubaru.

Povezano je sa Osečinom i Valjevom asfaltnim putevima.

## Prirodne odlike
Zemljište je uglavnom brdsko, sa ravnicom oko reke Tamnave. Uspevaju žitarice i to: pšenica, kukuruz, ječam, zob; zatim voće: maline, kupine, šljive te razne vrste pečurki od kojih su najpoznatije medvedare, lisičarke, mlečnice, rujnice. Uzgajaju se krave, ovce, koze, živina. Od divljači mogu se naći zec, srne, lisice, kao i povremeno divlje svinje. Kraj je vrlo bogat šumom, u kojoj preovlađuju bukva i hrast (cer). U selu postoji i više izvora mineralne, kisele vode, bogate gvožđem. Prva analiza ove vode izvršena je još 1846. godine


File:Selo Gornje Crniljevo - opština Osečina - zapadan Srbija - panorama 10.jpg|Gornje Crniljevo - panorama
File:Selo Gornje Crniljevo - opština Osečina - zapadan Srbija - panorama 11.jpg|Gornje Crniljevo - panorama
File:Selo Gornje Crniljevo - opština Osečina - zapadan Srbija - panorama 12.jpg|Gornje Crniljevo - panorama
File:Selo Gornje Crniljevo - opština Osečina - zapadan Srbija - panorama 14.jpg|Gornje Crniljevo - panorama
File:Selo Gornje Crniljevo - opština Osečina - zapadan Srbija - panorama 15.jpg|Gornje Crniljevo - panorama
File:Selo Gornje Crniljevo - opština Osečina - zapadan Srbija - panorama 2.jpg|Gornje Crniljevo - panorama
File:Selo Gornje Crniljevo - opština Osečina - zapadan Srbija - panorama 6.jpg|Gornje Crniljevo - panorama
File:Selo Gornje Crniljevo - opština Osečina - zapadan Srbija - panorama 7.jpg|Gornje Crniljevo - panorama


## Društvene organizacije
* Osnovna četvororazredna škola, istureno odeljenje *Braća Nedić* Osečina
* Dom Kulture
* FK Milenko Pavlović Pilot
* Istoimeno Lovačko udruženje

## Historija
Na izvorima mineralne vode u rimsko vreme postojale banje, koje su se nazivale *kisele*. Postojao je i latinski put, koji je vencem Vlašića vodio za Carigrad. Po legendi, U Gornjem Crniljevu se, u dolini reke Tamnave odigrala bitka između srpske i mađarske vojske, oko 1387. godine. Srpsku vojsku je predvodio čuveni vojvoda Rađ, po kom je krupanjski kraj dobio ime Rađevina. Izginuli ratnici su sahranjeni u šumarku iznad reke gde i danas postoje ostaci njihovih humki. Takođe, u to vreme, na je dnom delu Vlašića život je izgubio, prema legendi Radoslav Oblačić, koji je poginuo prilikom pada sa konja vraćajući se sa krštenja blizanaca vojvode Dragije, kojima je bio kum. Vojvoda Dragija je bio, prema legendi upravnik grada Vaganj, kasnije poginuo na Kosovu. Svom kumu Radoslavu podigao je veliki beli stećak (Beleg) na mestu pogibije, pa se to brdo Vlašića do danas zove Veliki Beleg. Ne zna se tačno kako je selo dobilo ime (kao i istoimena varošica). Najprihvaćenija teorija glasi da je selo dobilo ime zbog kuge koja je jedno vreme harala ovim krajem.

Stanovnici sela su bili učesnici Balkanskih i Prvog i Drugog svetskog rata. O tome svedoče spomen-ploče: u spomen-kompleksu pilotu Milenku Pavloviću (Borci Balkanskih i Prvog svetskog rata) i kod *Kisele vode* spomen-ploča izginulim partizanima (za neke od njih postoji podatak da su ubijeni u Jasenovcu). Jedan broj stanovnika je učestvovao i u četničkom pokretu.

Bilo je i učesnika ratova u Bosni i Hrvatskoj 1991-1995. i na Kosovu 1998-99.

U Gornjem Crniljevu, urađen je spomen kompleks koji obuhvata:
# Spomen česmu sa pločama pilotu Pavloviću i majoru Aleksandru Stefanoviću(poginulom 1991 kod Tovarnika) kao i vojnicima izginulim u ratovima za oslobođenje 1912-1918. Na spomen česmi se nalazi krilo sa aviona mig-29 pilota Pavlovića
# Lovački spomen-dom *Milenko Pavlović Pilot*
# Avion Tipa Super Galeb
# Top sa Cera, mogući učesnik Cerske bitke

U okviru kompleksa se nalaze i Crkva Obnovljenja hrama sv. Georgija-Đurđica, sa parohijskim domom kao i igralište FK Milenko Pavlović-Pilot.

## Pravoslavlje i duhovnost
Do 1991/92. Gornje Crniljevo nije imalo svoju crkvu, te se na Liturgije i crkvene obrede išlo u obližnju Miličinicu koja je vekovima bila sedište parohije 2 sela (što je i danas). Godine 1991/92. počelo se sa gradnjom hrama koji je ubrzo završen a posvećen je Obnovljenju hrama Sv. velikomučenika Georgija-Đurđicu. Godine 1998/99. izgrađen je parohijski dom. Selo nema svog paroha već jedan isti opslužuje i Gornje Crniljevo i Miličinicu. Trenutno, paroh je Zoran Jakovljević. Najviše se slave: Đurđevdan, Đurđic, Nikoljdan. slave se još i Sv. Vasilije Veliki, Sv. Jovan Milostivi, Sv. mučenik Mina-Mratindan. Zanimljivo je napomenuti da je u jednom trenutku gotovo čitavo selo bilo učlanjeno u SKJ (KPJ) ali da su gotovo sva domaćinstva neprekidno održala Krsnu Slavu.

## Značajne osobe
* Milenko Pavlović (1959-1999), pilot-potpukovnik, komandant 204. lovačko-avijacijskog puka, poginuo iznad Valjeva, 4. maja 1999.
* Branislav Ikonić (1928), predsednik vlade SR Srbije (1982-1986)
* Vojislav Bogosavljević (1922), Generalni direktor Zavoda za izradu novčanica (1973-1986)
* Ljubiša Ranković, fudbaler Rada, Partizana, Smedereva, Zemuna, Kaena (Francuska), Setea (Francuska), Metalurga (Ukrajina), Ilva (Južna Koreja), Sečuan (Kine), sekretar stručnog štaba FK Partizan
* Aleksandar Ivanović (1938-1999), dipl. maš. inž, direktor HE Zvornik
* Milan Ivanović, pesnik
* Milijan Petrović (1966), slikar i skulptor

## Demografija
U naselju Gornje Crniljevo živi 465 punoletnih stanovnika, a prosečna starost stanovništva iznosi 44,7 godina (44,2 kod muškaraca i 45,2 kod žena). U naselju ima 164 domaćinstva, a prosečan broj članova po domaćinstvu je 3,38.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)